अभिनव बिंद्रा

लेफ्टनंट कर्नल अभिनव अपजित बिंद्रा  (पंजाबी: ਅਭਿਨਵ ਬਿੰਦਰਾ ) ( २८ सप्टेंबर, इ.स. १९८२) भारतीय ऑलिम्पिक सुवर्णपदक विजेता, निवृत्त नेमबाज आणि उद्योजक आहे. वैयक्तिक ऑलिम्पिक सुवर्णपदक जिंकणारा तो पहिला आणि फक्त २ भारतीयांपैकी एक आहे. २००८ उन्हाळी ऑलिंपिक आणि २००६ ISSF जागतिक नेमबाजी चॅम्पियनशिपमध्ये पुरुषांच्या १०-मीटर एर रायफल स्पर्धेसाठी एकाच वेळी जागतिक आणि ऑलिम्पिक विजेतेपद मिळवणारा तो पहिला भारतीय आहे. बिंद्राने कॉमनवेल्थ गेम्समध्ये सात पदके आणि आशियाई स्पर्धेत तीन पदकेही जिंकली आहेत.

अभिनवचे शिक्षण चंदीगड येथे झाले. त्याची नेमबाजी पाहून वडिलांनी त्याला घरातच शूटिंग रेंज बनवून दिली. वयाच्या १६व्या वर्षी, सन १९९८ च्या राष्ट्रकुल स्पर्धेत जेव्हा तो सहभागी झाला, तेव्हा तो वयाने सर्वात लहान खेळाडू होता. २००१ साली बिंद्राने विविध आंतरराष्ट्रीय स्पर्धांमध्ये सहा सुवर्णपदके मिळवली.

अभिनव बिंद्राने इ.स. २००८ च्या बीजिंग उन्हाळी ऑलिंपिक क्रीडास्पर्धांमध्ये, तसेच झाग्रेब, क्रोएशिया येथे झालेल्या इ.स. २००६ च्या जागतिक नेमबाजी अजिंक्यपद स्पर्धेत १० मी. हवाई रायफल नेमबाजी सुवर्णपदक जिंकले. पात्रता फेरीत ५९६ गुणांसह तो चौथ्या स्थानावर राहिला होता; अंतिम स्पर्धेत १०४.५ गुण संपादन करून त्याने एकूण ७००.५ गुणांची कमाई केली.

 खाजगी आयुष्य 
हार्पर स्पोर्टने बिंद्रा यांचे आत्मचरित्र, A Shot at History: My Obsessive Journey to Olympic Gold, प्रकाशित केले. या पुस्तकाचे त्याने ऑक्टोबर 2011 मध्ये क्रीडा लेखक रोहित बृजनाथसोबत सह-लेखन केले होते. केंद्रीय क्रीडा मंत्री अजय माकन यांच्या हस्ते 27 ऑक्टोबर 2011 रोजी एका कार्यक्रमात त्याचे औपचारिक प्रकाशन करण्यात आले. पुस्तकाला सकारात्मक पुनरावलोकने मिळाली. हर्षवर्धन कपूरला पुस्तकावर आधारित भविष्यातील बायोपिकमध्ये मुख्य भूमिकेसाठी निवडण्यात आले.
इवलेसे|प्रशिक्षण घेताना अभिनव बिंद्रा

पुरस्कार
 २००० – अर्जुन पुरस्कार.
 २००१ – राजीव गांधी खेल रत्‍न पुरस्कार (भारताचा सर्वोच्च क्रीडा पुरस्कार).
 २००९ – पद्मभूषण.http://pib.nic.in/release/release.asp?relid=46983 पद्मभूषण पुरस्कार - २००९
 २०११ - ऑनररी लेफ्टनंट कर्नल भारतीय सेना 
इवलेसे|लष्करप्रमुख जनरल व्ही.के. सिंग हे अभिनवला लेफ्टनंट कर्नलचा हुद्दा प्रदान करताना (नवी दिल्ली, 01 नोव्हेंबर 2011 रोजी)

 हे सुद्धा पहा 
 ऑलिंपिक खेळात भारत
 राजीव गांधी खेलरत्‍न पुरस्कार
 पद्मभूषण पुरस्कार (इ.स. २००९)

 संदर्भ आणि नोंदी 

वर्ग:इ.स. १९८२ मधील जन्म
वर्ग:राजीव गांधी खेलरत्न पुरस्कार विजेते
वर्ग:ऑलिंपिकमधील भारतीय सुवर्णपदक विजेते
वर्ग:२०१० राष्ट्रकुल खेळ पदक विजेते
वर्ग:पद्मभूषण पुरस्कारविजेते
वर्ग:भारतीय नेमबाज
वर्ग:अर्जुन पुरस्कारविजेते
वर्ग:पुरुष चरित्रलेख